
In Arhivele din Florenţa d-l Angelo Pernice, care, ca scriitor al unei 
istorii a Statelor balcanice, cunoaşte trecutul nostru şi ni-a vizitat ţara, 
a găsit, între alte acte, privitoare la concursul dat de nobilii toscani 
trimiși de marele Duce Cosimo în ajutorul lui Mihai Viteazul, o în- 
tinsă povestire a Domnului învins în 1600 de Ungurii ardeleni și de 
Basta, către principele italian care-i cunoscuse nevoia și voise să-l spri- 
jine în lupta-i de cruciatä?), precum şi către oricari alții. 

Cele spuse astfel de omul care începe vorbind de «dorul său intim 
de a face lucruri care ar duce la lauda lui Dumnezeu, la slujba cresti- 
nitätii şi, în sfârşit, la un capăt de cinste al ostenelilor sale și la o veșnică 
faimă după moartea lui», sunt de cea mai mare însemnătate. Căci, 
de fapt, Domnul cuceririlor îndrăznește a face istoria însâș a vieții sale, 
precedând cronologic memoriul, de mult tipărit şi tradus în «T'ezaurul» 
lui Papiu Ilarian şi reluat de mine în Scrisori de Domni, în care-și pre- 
zintă îndreptăţirea în fața Impäratului, al cărui om în Ungaria, gene- 
calul albanez Basta, îi dăduse cea mai grea lovitură. 

Avem a face cu o povestire la baza căreia e însus dictatul lui Mihai. 
Aceasta. o arată termenii intrebuintati, ca «Impäratul Turcilor» pentru 
Sultan. Despre eunucul care l-a întovărăşit, spune că eră (ca un Vlădică» 
(quasi si vuol dire un vescovo). Distrugerea Ardealului, ca să nu rămâie 
piatră pe piatră (che non ne resti pietra sopra pietra ), e iar o traducere 
din româneşte. Rusciucului i se zice: (Rusi), Ruși (p. 38). Turtucaia e 


1) Un episodio del valore toscano nelle guerre di Valachia, alla fine del secolo XVI 
(Florenţa, Olschki). Din qArchivio istorico italiano), 1925. « 
2) Torga, Geschichte des osmanischen Reiches, III, pp. 301—2, 


rx A. R. — Mem. Istorice. Seria III, Tom. V. Mem. 9. 

«Tatarchai». Ce româneşte sună: (Si piego con pace verso di me»! Sau: 
«di potermi piegare alla sua devozione»! Moldovenii apar ca «Moldo- 
vani). Lui Basta i se zice «Giurgiu» (Gheorghe). Observ si: «pensai 
non essere cosa buona». «Micleus» e «Miclăuș». 

Biruitorul dela Călugăreni spune că Tara-Româneascä i-a fost în- 
credintatä (cu toate formele obișnuite și cu deplină voie asupra ei, după 
bunul lui plac și hotărîrea lui», apăsând asupra faptului, de mare în- 
semnătate, că privește această țară ca fiind de fapt neatârnată, fără vreo 
legătură alta cu Turcii decât numai tributul: «con tutti gli ordini che 
si sogliono dare et ogni libertă di quel paese ad ogni mio beneplacito 
et arbitrio, solo cheio dovessi mandar ad esso imperatore un ordinario 
tributo ogn'anno». : 

Cu dânsul se trimite un emir, un «sfânt» si «mulți ‘spahii ş şi ieniceri 
şi alți Turci de mare rang». O spune pentru a arătă ce deosebită onoare i se 
făcuse, dar îndată explică răscoala prin gâcirea «gândurilor rele» (l'in- 
tento malitioso) ale Turcilor. 

Răscoala e prezentată într'o lumină cu totul nouă. Sinan-Pasa a luat 
Raabul. Aceasta s'a întâmplat în toamna anului 1594, Marele Duce de 
Toscana având un contigent la apărarea însemnatei cetăți, cu Vergilio 
Orsinit). Ardealul nu se hotărîse încă să înceapă războiul cerut de Papă 
lui Sigismund Bâthory: dietele din Februar și Maiu se opuseră înaintea 
pasului hotărîtor?). Dar Mihai asigură că Turcii pregătiseră un atac 
contra nesigurului vasal ardelean si el redă, probabil numai după amin- 
tire, această poruncă ce ar fi primit-o si el, si vecinul său din Moldova, 
Aron: Mihaile Voevod, află cä-ti poruncesc să te gätesti cu câți oameni 
ai în ţara ta, mari şi mici, si încă si cu toți Turcii ce se află acum în ţara 
ta, și să poruncesti și sangeacilor de Vidin si de Nicopol şi Pasei de Si- 
listra (nu di Visa, ci îi Bassa) şi lui Mihaloglu, care e căpetenie achin- 
giilor (venturieri), cu toţi ceilalți Turci si Tatari cari sunt în Dobrogea, 
ca să se unească şi ei cu tine spre a merge în Ardeal. Și Aron din Mol- 
dova si el din partea lui să între spre a nimici acea țară, așă încât să nu 
rămâie piatră pe piatră, căci Impăratul vrea să aşeze acolo alți oameni». 

Mihai declară că atunci a trimis «câțivă boieri de frunte», la Aron 
pentru a-i oferi o alianță creștină si a dat de știre și lui Sigismund. A 
urmat uciderea Turcilor, multi, «de n'a scăpat niciunul. 


1) Ibid., pp. 298—9. 
2) Cf. Iorga, Istoria armatei românești, |, p. 301. 

Povestirea trece de-a-dreptul la ciocnirea cu 'Tatarii. Mihai nu prezintă 
pe Hanul Gazi-Ghirai ca venind contra lui 1), ci ca total nestiutor de răs- 
coala românească («non havendo fino all’ hora inteso cosa alcuna della mia 
sollevatione fatta contro li Turchi»). Szamoskâzy are deci în parte 
dreptate. Dar e vorba numai de un nepot al stăpânitorului tătăresc, 
cu Imbrohorul, prada si sclavii, de o armată de 4.000 de oameni cari 
prin țările noastre vrea să meargă acasă. Domnul eră la asediul Giur- 
giului, ştire care se află si în cronica ţării 2). I se cere voie de trecere, 
si el se face a o acordă. Apoi «in numele lui Dumnezeu» îi atacă în zori, 
îi bate, îi ucide si liberează sclavii. E lupta pe care o pomenește și 
Cronica românească a țării si Silesianul Walter 2), cea dela Stănești. 

Hanul însus, care ar fi vrut să între în Ardeal, trimite elementele 
«mai fără folos» pe la Silistra, cu sclavii, iar el trece pe unde spun și alte 
izvoare, pe la Vidin. Apariţia lui se prezintă aici ca a unei armate gata 
de luptă, cu totul altfel decât a nepotului și a Imbrohorului, cari erau 
numai călători asiguraţi că nu-i va turbură Vodă. Tatarii din oastea 
cea mare ard si pradă. Despre lupta cu ei, Mihai spune atâta : (Gäsindu-I, 
l-am atacat si l-am tratat așă, încât puţini au scăpat; si asà, cu ajutorul 
lui Dumnezeu, am avut asupra lor încă o biruintä, luându-le tunurile 
şi alte bagaje ce aveau, şi însuş Hanul abiă a scăpat si s'a adăpostit în 
Silistra». Și, după cea scăpat, Hanul a fost îndemnat de Turcii din Si- 
listra să vie din nou, împreună cu dânşii, în Tara-Româneascä, dar el 
n'a mai vrut, zicând că «a văzut si încercat puterile lui Mihai- Voevod». 
Aceasta e lupta dela Serpätesti, care însă, după cronica ţării, ar fi fost 
un succes al Banului Manta, retragerea 'Tatarilor având loc înainte de 
sosirea Domnului însus ). 

Povestirea trece la expediţia, pregătită de mai mult timp, a lui Hasan 
(«Asan»), nu 4Seion»)-Pasa de Vidin si Mustafă de Meraas, pentru ase- 
zarea în Scaunul muntean a lui Bogdan fiul lui Iancu- Vodă («Jancula»). 
Mihai pretinde că n'a aflat-o dela început («non n” havesse spia)). Cu 
oastea biruitoare trece pe ghiatä, ducând și tunuri la Rusciuc. Infrân- 
gerea celor doi Pasi, fuga lui Bogdan sunt înfățișate ca si în cele două 
principale izvoare de ţară, cunoscute 5). Dar se spune că amândoi Pasii 


1) Magazinul istoric, IN, p. 278. 

. ?) Zbid. 
*) In Papiu Ilarian, Tesaur, I. | 

‘ 4) Magazinul istoric, IV, p. 279. Cf. Isi. armatei, |, p. 368. 
5) Ibid., p, 360. 

(nu numai Mustafă, ca în izvorul românesc) au perit. Arderea Rus- 
ciucului se confirmă: «am pus să dea foc cetății Rusi prădând orice, 
unde ostașii miei au făcut o pradă asà de frumoasă încât totdeauna își 
vor aduce aminte» («sempre se ne ricorderanno»). Am voit apoi ca orice 
lucru în apropiere să fie ars și Turcii tăiați, si pe creștini cu familiile 
lor i-am făcut pe toți să treacă în 'Țara-Românească». 

Vine acum expediţia turcească pentru Ștefan Surdul, pe care Mi- 
hai îl califică de «un oarecare Ștefan Voevod). El «trebuie să treacă 
prin Silistra în Tara-Româneascä, pentru a merge în Moldova», în locul 
lui Aron. Se vede de-aici, ca si din Walter 1), că ambii Pasi dela Rusciuc 
periseră. Comanda lui Mihalcea asupra trupelor trimise în ajutorul 
Domnului moldovean e însemnată si aici 2). Lupta se dă peste Dunărea 
îngheţată. Alte lămuriri nu se află, dar de aici se vede că nu Ardelenii, 
ci Mihalcea câștigă biruinţa. 

Și, simplu, expunerea eroică a lucrurilor din iarna 1594—95 se men- 
ţine aşă: «Această puţină slujbă am făcut-o într'o singură iarnă si apoi 
m'am dus să mă odihnesc în cetatea mea de Scaun». Se adaugă însă 
că Turcii, gătindu-se în cetăţile lor dunărene, se trimit cete numeroase 
de jaf la Brăila, la Cernavoda (Corvina e «Cerven-voda»), la Turtucaia 
si la Nicopol 3). 

Se trece apoi la războiul din 1595 cu Sinan. Răpede se notează podul 
la Rusciuc, lagărul turcesc la Călugăreni. lată descrierea vestitei bătălii, 
descriere de pus alături cu aceia din scrisoarea către Sigismund Bä- 
thory #). «Atunci, cândam aflat de aceasta, am mers vitejeste (animo- 
samente) să-l aflu cu acele puţine osti ce aveam, și, ajungând la Că- 
lugäreni, am găsit că toți erau gata de luptă. lar eu, chemând în ajutor 
numele lui Dumnezeu»—par’cä ar scrie, cu o sută şi mai bine de ani 
înainte, Ștefan-cel- Mare — «m'am încăierat în luptă cu ei în așă chip, 
că atinut toată ziua, făcând Turcilor foarte mare pagubă, si în chip ru- 
şinos pentru Sinan-Pasa, aşă că în aceă bătălie însuș Sinan-Pasa a căzut 
de pe cal) — amănunt care nu e însă dincolo —într'o foarte adâncă 
mocirlă, de unde cu multă greutate a fost scos, asà încât în aceà bătălie 
au murit patru Pasi și şapte sangiaci, si am câştigat cinci tunuri si un 
steag verde al Proorocului lor, Mohammed, foarte prețuit de dânșii si 


Ra co, 

2) Cf. Istoria armatei, |, p. 369. 

3) V. zbid., p. 370. 

1; Traducere adnotatä, 1bid., p. 377 si urm. 

foarte respectat, pe care l-am trimis Märiei Sale Impäratului — - 
adăugând apoi, cu melancolică bănuială: «nu știu dacă Ardelenii îl vor 
fi lăsat să treacă). 

Trecerea lui Sinan «furios» la București, «palanca» lui de lemn se 
pomenesc. Mihai mărturiseşte că s'a retras la Târgoviște, «neputând 
să reziste» si că, «nefiind sigur» nici acolo, a trecut la munții de hotar. 
Iute se arată venirea lui (Sigismund), şi «cu ajutorul ce-i dăduse Măria 
sa Impäratulr. Din "Târgoviște Sinan pleacă o zi înainte de sosirea alia- 
tilor, cari ieau ceastălaltă palancă, apărată de 1000 de Turci, «toţi 
buni ostași), «dintre cari niciunul n'a scăpat), spune feroce scurta pro- 
poziţie. Despre lucrurile dela Giurgiu nu se vorbeşte, cu scusa, care 
acopere jena prezenţei şi pretentiei lui Sigismund, că «nu e rost de 
povestit, pentrucă toată lumea a aflat-o dela multi cari au fost de faţă, 
precum si tot ceeace am făcut pentru creştinătate). 

Nouă e expunerea ofertelor de pace ale Turcilor. «Și, când am bătut 
pe Sinan-Pasa si am luat Giurgiul, Sinan s'a dus la Constantinopol și 
a lăsat în locul său pe un anume Hasan-Pasa, fiul lui Mehemed-Pasa 
care eră beglerbeg la Grecia, si l-a lăsat la hotarele 'Țării- Românești, 
care și el fusese în acel războiu cu Sinan-Paşa și văzuse ruşinea lui 
Sinan. Si, deci, el se plecă atunci cu pace către mine, care mi-a trimis 
oamenii lui pentru pace. Apoi s’a ridicat de acolo Hasan, și a mers să 
afle pe Impäratul la Sofia, atunci când Impăratul mergeă la Erlauy — 
deci în 1596 1) — «și a lăsat în locul lui alt Pas. Si aicise leagă o victorie 
a lui Baba-Novac: «ceeace aflând și știind eu, pe unde aveă să treacă 
şi prin ce munţi, ca să se întâmpine cu Impăratul la Sofia, am trimis 
atunci pe Baba-Novac, cel pe care Ardelenii l-au ars zilele trecute, 
care a mers cu haiducii lui şi a trecut Dunărea, și a mers până la munți 
ca să-l aştepte pe Hasan-Pasa în locul ce-i poruncisem. Și, voind acel 
Pasä să treacă prin munții aceia, atunci Baba-Novac căzu asupră-i, 
pe care l-a bătut și l-a pus pe fugă, tăind în bucăți multi dintre dânșii, 
luând cămilele și caii, armele si toată comoara ce aveau, care apoi se 
întoarse cu aceă biruint* în Tara-Româneascä, îndurând Hasan-Pasa 
această rușine dela Baba- Novac.) 

-Tot așă de putin cunoscute sunt si aceste amănunte ale unei lupte 
la 'Turnu, la «Nicopoia Micăy: «Pe vremea aceia veniă Tatarul cu foarte 
mare putere, cu "Turci, Tatari si mare mulțime de Moldoveni cu ei, cari 


1) Gesch. des osmanischen Reiches, III, p. 320 și urm. 

veniau ca să treacă prin Tara-Româneascä Dunărea spre a fi în ajutor 
Impăratului sub Agria (Erlau). Ceeace văzând eu, am mers către dânsul. 

„Care n'a voit să mă aştepte, ci se întoarse înapoi cu multă rușine. Pe 
care l-am urmărit si l-am gonit afară din țară. Si apoi am mers dela 
un capăt al țării la celalt capăt, spre a bate un Turn ce eră în fața Ni- 
copoii. Pe care l-am luat, și, văzând Turcul câtă pagubă-i făceam, mi-a 
trimis steagul, pentrucă doriă să mă poată plecă la ascultarea lui. Și 
în aceă vreme eu am luat cetatea si am primit şi steagul şi pe câți T'urci 
i-am aflat în cetate, pe atâţia i-am trecut prin ascutisul săbiei». 

Negocierile lui Mihai cu Tatarii sunt luminate astfel: La Erlau 
Sultanul mazileşte pe Hanul care nu-i venise acolo si, la întors, tri- 
mite la Tatari pe fratele mazilitului, cu care se începe o luptă. Hanul 
biruie și obține pe acest frate şi septe nepoți ai lui. Atunci Domnul 
român se simte îndemnat a-i trimite oameni cu daruri şi această solie: 
«Poţi vedeă bine că Impäratui nu vrea alta decât paguba . noastră si 
ruina si peirea noastră si a țărilor noastre». Adaugă că i-a promis cu 
jurământ legătura cu Sigismund si cu Impäratul, «nostro padrone, al 
quale noi serviamo». Se trimite deci, de către Han, «majordomuly lui 
cu scrisori de (foarte tare jurământ». 

Sigismund abdică (dar nu merge la «Ceopolia», ci la Opolia, Oppeln, 
cum «Jula e episcopul Szuhai). Comisarii împărătești văd. scriso- 
rile tätäresti care se trimit la Praga. Și Mihai releveazä «ce mare ser- 
viciu a adus creștinătății făcând să se plece un tiran, un păgân, Hanul 
cel prea-mare si prea-puternic al "Ţării Tătăreşti, si l-am făcut să vie 
la supunerea prea-neînvinsului Împărat al Romanilor, necrutând nici 
cheltuieli, nici bani, sperând totus că voiu fi bine răsplătit de crestinä- 
tate, si că mi se vor întoarce cheltuelile mai mult ca îndoit. 

Trebuiau bani mulți pentru a cumpără dela Turci și a-l ucide pe alt 
frate al Hanului. Se fixează un soroc de patruzeci de zile. Dar Curtea 
nu dă nimic. După ce mai aşteaptă douăzeci, Hanul pleacă la Vizirul 
Mohammed Satârgi sub Oradea. Din partea lui, Mihai trimite acolo tun 
căpitan cu mulți oameni», dar Sigismund nu-i lasă să treacă. E vorba 
de Aga Leca 1). 

Se povestește lupta din 1597 cu Pașa Hafiz Ahmed Serdarul la 
Nicopol, pe vremea asediului turcesc la Oradea 2). Se adaugă că intre 


4) Istoria armatei, 1, p. 421. 
2) Cf. ibid, pp. 420—1. 

dușmani eră și Pașa de Caramania. A fost, spune Mihai, «0 ispravă 
prea frumoasă şi vrednică de pomenire». Domnul nu uită a aminti de 
calul ucis sub el, de rana din spate. «Caraimanuly piere, «cu nesfârsite 
căpetenii de samă», Hafiz însus abià putând scăpă în cetate, care e bă- 
tută cu tunurile, pe când cete merg să ucidă în jur, «pe câți păgâni 
găs'au). Lipsa de praf aduce plecarea Românilor, cari merg la Vidin. 
«Am mers cale de zece zile, dela Dunăre până la munţi si iar dela munţi 
până la Dunăre, distrugând toată ţara dușmanului și ucigând câţi 
dușmani puteam, si pe câţi creștini i-am aflat, i-am făcut pe toți să 
treacă în 'Jara-Românească, împreună cu familiile, averile si vitele». 
La Vidin au fost învinși sangeacul, «cu alți sangeaci si alți Turci vecini 
cu aceste locuri și încă dela Sofia» 1) (cronica țării zice: Baia2). S'au 
luat tunuri. Cronica noastră povestește de rana lui Mihai la pântece 
de o suliță, pe care o dapucă cu amândouă mânile de fier». Aici Mihai 
însuș vorbeşte așă: (Și eu, în această luptă, am primit dela un Turco 
suliță în piept, pe care am scos-o si am rupt-o cu mânile mele». Cât 
de mult se vädeste astfel caracterul contemporan și autentic, pe care-l 
afirmam de mult, al celei d'întâiu ! Se adauge și o luptă la Moldova cu 
sangiacul. Expediția mai ţine șase săptămâni, cu uciderea Turcilor și mu- 
tarea creștinilor. Se dă foarte însemnata explicaţie a retragerii lui Mihai: 
«Trădătorii de Ardeleni» îl înstiinteazä că Oradea a fost luată si el n’ar 
aveă deci decât să se întoarcă. (Și apoi am aflat că Ardelenii mă înșelaseră». 
De fapt asediul fusese părăsit, Satârgi omorît de Sultan si Ibrahim pus 
în locul lui. | 

Și rezumatul isprăvilor e acesta: «Atunci oricine va puteă cunoaște 
câtă paguba am făcut dușmanului și câtă slujbă creştinătăţii, distrugân 
atâtea ţări, dela hotarele Ardealului până unde se varsă Dunărea în 
Marea cea Mare, ostenindu-mă zi și noapte fără să fi avut pace sau 
odihnă, nici vara, nici iarna, necrutând cheltuială nici alta, nici pri- 
mejdie de orice fel». 

Când Sigismund așează în Ardeal pe cardinalul Andrei, acesta tra- 
‘teazä pacea sa cu 'Lurcii şi îndeamnă si pe Mihaiu, care refuză. Atunci 
Toma Csomortâny («Ciomurtan») e trimis la leremia- Movilă ca să 
atace pe Domn cu Polonii şi Tatarii. Ar fi fost vorba ca și Ghiuzelgi 
Mehemed-Pasa s'o facă si totodată cardinalul însuş. Totus, Gheorghe 
Polatici e trimis la Mihai cu un ceauș, Husein. 


1) P, 290. 
=) bad, 

Domnul muntean ar fi izbutit să împiedece pe Turci de a da steagul 
lui Andrei. Dar din nou vine Csomortâny, cu ordinul ca Mihai să 
plece, căci nu-l sufere nici Ardealul, nici Moldova, nici Turcii. Mihai 
spune că s'a făcut a cedă, cerând doar un loc de adăpost în Ardeal. 
Impăcat în aparență cu 'Lurcii, având steag dela ei, el cere prin doi 
soli sfat dela Impäratul. I se răspunde să aștepte pe Basta. Cu acesta 
se face înțelegerea așă : «ca la cutare zi eu să fiu cu oastea în Bârsa (Bar- 
sicag), loc în Ardeal, si tot în ziua aceia el să fie la Cluj». Dar Andrei 
trimisese pe Gaspar Kornis la Basta si, la întrarea lui Mihai în Ardeal, 
generalul împărătesc! nu se mișcă. (Și, pentru aceasta, sper că va da so- 
coteală înaintea lui Dumnezeu, că m'a părăsit fără să mă ajute la așă 
o încercare, cu primejdia de a mă pierde eu şi familia mea». 

Incepând «la unsprezece ceasuri) şi luptând «până în noapte», 
Mihai bate pe Unguri. «Și așă am luat Ardealul în numele lui Dum- 
nezeu si al Măriei Sale Impäratuls. Pomenește dieta la .Alba-lulia, 
pământul luat dela Secuii liberati în numele lui Rudolf. «După aceasta 
am vrut să trimit pe fiul mieu la picioarele Măriei Sale, dar Statele 
"Țării- Românești nu s'au multämit, ci au voit să-l trimit Domn în Tara- 
Românească, pentru că nu se învoiau a trăi fără; la cari, neputând 
face altfel, l-am trimis. Și eu m'am hotărît să viu la prea-sacrele picioare 
ale Märiei Sale, dar n'a iertat vremea, văzând atâta nesiguranță si ne- 
„statornicie la Ardeleni, căci nu erau încă bine așezate lucrurile acelei 
provincii, şi dușmani din toate părțile, asà că m'am temut de vre-un 
lucru rău în paguba Măriei Sale şi spre a mea ruşine). Se auziă că 
Sigismund cu Polonii și 'Tatarii vreau să-l izgoneascä. Dacă a luat steag 
pentru Ardeal dela Vizir, știe că e inselare si căută și el să înșele. So- 
lului polon, «cu multe poveşti», i-a răspuns așă: «că, fiind eu sluga 
Măriei Sale Impăratului, îl rugam ca Măria Sa să dea poruncă Marelui 
său Cancelariu să nu se amestece în lucrurile mele si să mă lase în 
pace, să nu ajute pe Sigismund, nici pe leremia-Vodă în paguba mea, 
pentru că, fiind eu sluga Chesarului, paguba ce mi-o vor face-o mie, 
vor face-o Märiei Sale Impäratului». Dar Zamoyski trimite 50.000 de 
galbeni "Tatarilor, ca să-l ajute. 

Atunci el previne pe dușmani, năvălind în Moldova, de unde de 
atâtea oriise aruncaseră Tatarii în spinare. Și Moldovenii jură Impära- 
ratului. Cum Sigismund se pregătiă să vină prin Maramuräs, pe la 
Hust, se retrage, lăsând pe Moise Szekely, care însă promisese fra- 
telui său stăpân a da pe Mihai viu sau mort. va 


SA N 


347 O ISTORIE A LUI MIHAI VITEAZUL DE EL INSUS 9 


Acum el ar fi vrut să meargă la Timişoara, al cărui Pasä, care se îndatoră 
a-i da cetatea pentru 15.000 de galbeni, comandă o sută de oameni si 
un adăpost în Ardeal. Csâky, «sperjurul și infamul, trebuie să adune 
oastea, pe când Kornis si un boier mergeau la Impăratul. Pezzen eră 
rugat să-i aducă pe Basta, iar arhiducele Mathias promiteă zjutorul 
acestuia si al altora («Guyasi» e probabil Gyulaffi). 

Moise trece la Poloni, pe când Basta vine până la «Gene» si primeşte 
pe Alardy Ferencz si pe Szalanczy (nu «Abalasi») Gâbor. Basta se face 
însă a veni «cu bucurie). Comisarii scriau că aleargă prieteneste cu el, în 
grabă mare. Dar generalul imperial chemă la revoltă orașele, (și eu nu 
știam nimic). Atunci cad toți asupră-i. (Poate vedeă oricine cu câtă 
trădare mi-au făcut ruşine mie si pagubă Măriei Sale Impäratului si 
creștinătății întregi). 

Cu puţini călări — nu se descrie lupta — trece el la Făgăraș. Atunci 
îşi dă el sama că totul se face din ordinul împărătesc. I se atrag 
Secuii pentru a fi măcelăriți, apoi «Italieni, Greci, Români, Sârbi, cu 
familiile lor, până la pruncii de tâtä», în Alba-lulia; nici cei din spitale 
nu se crutä. Foarte important amănunt, (și în biserica mea pe care o 
clădisem mai înainte au întrat si au desgropat oasele lui Aron-Vodă, 
care de atâta timp eră înmormântat și ale altor boieri ai miei și le-au 
svârlit afară ; așă neomenie n'au făcut-o nici păgânii». 

La Făgăraș îi vine lui Mihai oastea din Moldova și-i cere luptă, (fiind 
gata fiecare a muri pentru mine. l-am îndemnat să se linisteascä, ne- 
fiind cuvenit să mergem noi asupra Domnului mieu». Se trage (sub munţii 
Braşovului», cerând explicaţii lui Basta. Doi soli (numele sunt stâlcite) 
vin să-i ceară jurământ nou si fiul ca ostatec, de trimis la Curte, plus 
soția, familia şi tezaurul ca depozit. A făcut-o, (și am trimis toate la 
mâna dumisale Giurgiu, cunoscându-l om al Măriei Sale». Dar ajutorul 
contra «dusmanului» a fost Szekely Moise, care i-a ucis ostașii si 
solii la «Giurgiu». 

In 'Țara- Românească află Poloni, Moldoveni, Tatari si Turci. Nu poate 
rezistă. Dă tunurile lui Moise ca să le ducă lui Basta, dar el le dă Ar- 
delenilor. «Apoi, la sfârşit, am dat drumul ostaşilor miei, nemai având 
cu ce să-i tin şi am ales cu mine numai 10.000 de călăreți, și asà am mers 
cu ei spre "Țara-de-jos, călătorind până la Dunăre, unde aflăiu pe san- 
geacul de Vidin cu 4.000 de Turci, care se înturnă cu multi robi și vite 
ca să-i treacă în Tara Turcească; asupra căruia căzând, dorind mai bine 
a muri decât a învinge, vru Dumnezeu de i-am tăiat pe toți, fără să-mi 

scape unul, şi a rămas și sangeacul, al cărui steag l-am adus cu mine 
Măriei Sale Impăratului. După ce am făcut si această slujbă creștină- 
tätii, am plecat ca să vin la picioarele Märiei Sale, trecând prin Ardeal, 
si așă cu ajutorul lui Dumnezeu am intrat în țara Măriei Sale, cu 
vreo '7000 de călăreți». 

Acuma el, care, în șapte ani, aluat T'urcilor o sută de tunuri, care, din 
cele trei ţări ale lui. gătise Impăratului 200.000 de ostași, a pierdut tot 
ce a agonisit «din tineretä până la bătrâneță», ba încă si soția şi copiii, 
«Că, de aș fi pierdut totul de către duşmani, nu m'ar dureă atâta cât 
mă doare că mi s'a făcut de acela dela care, Dumnezeu mă vede, 
așteptam ajutor și sprijin.) Aici a ajuns el care a făcut atâta, (singur cu 
sabia în mână, fără să am nici întărituri, nici castele, nici cetăţi, nici o 
casă de piatră unde să mă pot adăposti, fără aceia unde locuiam eu). 
Si n'a (făcut-o de sila cuivă, ci ca să am si eu loc si nume în creștinătate). 

De aceea i se roagă ei, creştinătăţii, ca unul care pentru dânsa a (pierdut 
tot ce aveă pe lume 1)». 


1) D). Pernice, care publică scrisori ale "Toscanilor din 1595, semnalează si o descriere 
a campaniei-din 1595, făcută de Simone Genga (p. 4,.nota.2), o scrisoare a Raguzanului 
Paolo Georgi (p. 14, nota 1), precum şi următoarele acte, care vor trebui copiate: ştiri 
din Ardeal, corespondenţa cu Sigismund Băthory a marelui Duce de 'Toscana, scri- 
sorile lui Silvio Piccolomini către acelaş (p. 5). Se dau în articol şi unele caracteristice 
inedite: a lui Sigismund (pp. 7—8), a lui Sinari Paşa. Se stabileşte data, 1589, când 
fraţii Genga, dintre cari unul a ţinut pe Dokmna Velica, au întrat în serviciul Ardea- 
lului (pp. 8—9). Se amintește planul de căsătorie toscană a lui Sigismund în 1592, 
și darul de monede antice de aur făcut la Florenţa (p. 9): a fost vorba și de o fată a 
Marelui Duce (p. 10), şi de Eleonora Orsini (îb;4., soția lui Matteo Botti, în Ardeal, 
cu dar de postavuri). 

Se aminteşte trimiterea în războiulcu Turcii a lui Giovanni și Antonio dei Me- 
dici (p. 10). Ştiri despre ambasada la Constantinopol (p. Ir, nota 1). 

Nu admit că am scădea meritele Toscanilor auxiliari casi afirmaţia că rolul lui Mihai 
Viteazul în aceast. expediție a fost «foarte modest şi secundar). V. darea de samă 
a cărții d-lui Veress, în Revista istorică pe 1923. In ce mă priveşte, am relevat 
rolul Toscanilor în singura carte de amănunte care mi-o permitea. Opera lui 
Gromo de care e vorba la pp. 6—7 a fost publicată de d-l Veress. 

Sigismund n'a murit în închisoare, unde ar fi stat dela 1607 la 1613, şi el n'a urmărit 
dunirea tuturor Românilor» (p. 8). Se pomenesc numai în treacăt, la o biografie, cava- 
lerii de cruciată ai Sfântului Stefan, creați de Marele Duce. De ce ar fi fost elementul 
românesc în Ardeal «poco bellicoso e meno fido»? E absolut neexact că n'am vorbit de 
ajutorul ardelean (Kirâly, etc.), dat de Sigismund ; dealtfel d-l Pernice nu cunoaşte încă 
Scurta istorie a lui Mihai Viteazul de mine, nici Istoria armatei, |, în care nu e un caz 
de contingent unguresc care să nu fie relevat, nici cartea plină de fapte a lui I. Sârbu. 
Scopul primelor atacuri turceşti (pp. 16—7) nu eră să se între în Ardeal, prin pasuri 


349 O ISTORIE A LUI MIHAI VITEAZUL DE EL INSUS-: II 
———————— — — —— ap ——e—pZpZppe me, 


asà de depărtate. Calagureni, din textul scrisorii lui Mihai, e reprodus întocmai în 

“studiu (p. 18). Sigismund nu s'a coborit pe la Predeal (p. 19), ci pe la Bran. Pentru 
contribuţia «modestäy a lui Mihai, a se vedeă critica lucrării d-lui Veress, în Revista 
istorică, L. c. De ce Bucureştii n'ar fi fost la 1595 Capitală (v. p.22)? D. Pernice însuș 
relevează antipatia Ungurilor față de cruciată si de auxiliarii italieni (p. 27, nota 2). 
Si Piccolomini se plânge de putina valoare a darurilor ce i s'au fäcut de principele 
ardelean (pp. 34—5). 

Si, în sfârşit, după ce se recunoaşte d-lui Veress, care nu face decât să scadă rolul 
Italienilor, calitatea de tvaloroso storico ungherese», de ce se uită că eu, täinuitorul 
meritului italian, sunt cel care, cu râvna mea, am copiat tot materialul lui Hurmu- 
zaki, XI şi XII, întru gloria lor? 

